ଥାଇରଏଡ ଝଡ଼

ଥାଇରଏଡ ଝଡ଼ (ଇଂରାଜୀ ଭାଷାରେ Thyroid storm) ହେଉଛି ହାଇପରଥାଇରଏଡିଜମ ଜନିତ ଜଟିଳତାରେ ସାଧାରଣତଃ  ଜ୍ୱର, ଦ୍ରୁତ ହୃଦ୍‌ଗତି, ବାନ୍ତି, ତରଳ ଝାଡ଼ା ଏବଂ ଉତ୍ତେଜନା ସୃଷ୍ଟି କରେ । ଶରୀରର ତାପମାତ୍ରା ୪୧ଡିଗ୍ରି ସେଲସିଅସ ()ରୁ ଅଧିକ ହୋଇପାରେ । ବେଳେବେଳେ ଏହା ଦୁର୍ବଳତା ଏବଂ ଅସ୍ପଷ୍ଟ ଭାବନା ଭାବରେ ଉପସ୍ଥାପିତ ହୁଏ । ଜଟିଳତା ମଧ୍ୟରେ ହୃଦ୍‌ପାତ, ସାଇକୋସିସ୍, ଆଟ୍ରିଆଲ୍ ଫିବ୍ରିଲେସନ୍ କିମ୍ବା ଯକୃତ ସମସ୍ୟାକୁ ହୋଇପାରେ ।

ସଂକ୍ରମଣ କିମ୍ବା ଅସ୍ତ୍ରୋପଚାର ପରି ଅନ୍ୟ ରୋଗଦ୍ୱାରା ଏହା ଅଧିକାଂଶ ସମୟରେ ସୃଷ୍ଟି ହୁଏ; ଯଦିଓ ଚିକିତ୍ସା ହୋଇନଥିବା ଉଚ୍ଚ ଥାଇରକସିନ ଥିବା ଲୋକମାନଙ୍କଠାରେ ମଧ୍ୟ ହୋଇପାରେ । ଉଚ୍ଚ ଥାଇରଏଡର ସବୁଠାରୁ ସାଧାରଣ କାରଣ ହେଉଛି ଗ୍ରେଭସ ରୋଗ । ଲକ୍ଷଣ ଉପରେ ରୋଗ ନିର୍ଣ୍ଣୟ କରାଯାଏ ।

ପ୍ରାରମ୍ଭିକ ଚିକିତ୍ସାରେ ସାହାଯ୍ୟକାରୀ ଯତ୍ନ ସ‌ହିତ ବିଟା-ବ୍ଲକର ଯେପରିକି ପ୍ରୋପ୍ରାନୋଲୋଲ୍ କିମ୍ବା ଏସମୋଲୋଲ ଦିଆଯାଏ; ଆଣ୍ଟିଥାଇରଏଡ୍ ଔଷଧ ( ପ୍ରୋପାଇଲଥାୟୋୟୁରାସିଲ୍ କିମ୍ବା ଥାଆମାଜୋଲ୍ ); ପୋଟାସିୟମ୍ ଆୟୋଡିନ୍ ; ଏବଂ ହାଇଡ୍ରୋକର୍ଟିଜୋନ ଦିଆଯାଇପାରେ । ସହାୟକ ପଦକ୍ଷେପଗୁଡ଼ିକ ମଧ୍ୟରେ ଶିରାଭ୍ୟନ୍ତର ତରଳ ପଦାର୍ଥ ଏବଂ ତାପମାତ୍ରା ନିୟନ୍ତ୍ରଣ ଅନ୍ତର୍ଭୁକ୍ତ ହୋଇପାରେ । ଯେ କୌଣସି ଟ୍ରିଗର ହେଲେ ନିୟନ୍ତ୍ରଣ କରିବା ମଧ୍ୟ ଆବଶ୍ୟକ । ଲୋକମାନେ ପ୍ରାୟ  ଇଣ୍ଟେନ୍ସିଭ୍ କେୟାର ୟୁନିଟରେ ଆଡମିଶନ ଆବଶ୍ୟକ କରନ୍ତି ।  ଚିକିତ୍ସା ସତ୍ତେ ମୃତ୍ୟୁ ହେବାର ଆଶଙ୍କା ୨୫%ରୁ ଅଧିକ ହୋଇପାରେ ।  

ଥାଇରଏଡ ଝଡ଼ ଏକ ବିରଳ ରୋଗ ଯାହା ଯୁକ୍ତରାଷ୍ଟ୍ରରେ ପ୍ରତିବର୍ଷ ପ୍ରାୟ ୧୫୦,୦୦୦ ଲୋକଙ୍କ ମଧ୍ୟରୁ ଜଣକ ଉପରେ ପ୍ରଭାବ ପକାଇଥାଏ । ଏହି ରୋଗ ଆରମ୍ଭ ପ୍ରାୟ ୪୦ ଦଶକ ବୟସରେ ହୁଏ । ପୁରୁଷଙ୍କ ତୁଳନାରେ ମହିଳାମାନଙ୍କଠାରେ ଏହା ୩ଗୁଣ ଅଧିକ ହୁଏ ।  ଏହି ଅବସ୍ଥା ପ୍ରଥମେ ୧୯୨୬ରେ ଲାହି (Lahey) ବର୍ଣ୍ଣନା କରିଥିଲେ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki